CELEX: E2006C0394
Language: ro
Date: 2006-12-13 00:00:00
Title: Decizia Autorității de supraveghere a AELS nr. 394/06/COL din 13 decembrie 2006 de aprobare a programului actualizat prezentat de Norvegia în vederea retragerii tuturor peștilor din crescătoriile norvegiene infectate cu anemia infecțioasă a somonului (AIS)

24.5.2007   
            
            
               RO
            
            
               Jurnalul Oficial al Uniunii Europene
            
            
               L 132/36
            
         
      DECIZIA AUTORITĂȚII DE SUPRAVEGHERE A AELS
   
      NR. 394/06/COL
   din 13 decembrie 2006
   de aprobare a programului actualizat prezentat de Norvegia în vederea retragerii tuturor peștilor din crescătoriile norvegiene infectate cu anemia infecțioasă a somonului (AIS)
   AUTORITATEA DE SUPRAVEGHERE A AELS,
   AVÂND ÎN VEDERE Acordul privind Spațiul Economic European (denumit în continuare Acordul SEE), în special articolul 109 și Protocolul 1 la acesta,
   AVÂND ÎN VEDERE Acordul între statele AELS privind stabilirea unei Autorități de supraveghere și a unei Curți de Justiție, în special articolul (5) alineatul (2) litera (d) și Protocolul 1 la acesta,
   AVÂND ÎN VEDERE actul menționat în anexa I capitolul I punctul 3.1.7 la Acordul SEE, Directiva 93/53/CEE a Consiliului din 24 iunie 1993 de stabilire a unor măsuri comunitare minime pentru controlul anumitor boli ale peștilor, astfel cum a fost modificată, astfel cum a fost adaptat de Protocolul 1 la Acordul SEE, în special articolul 6 litera (a) prima liniuță din acest act,
   AVÂND ÎN VEDERE Decizia Autorității de supraveghere a AELS nr. 196/04/COL din 14 iulie 2004 de autorizare a membrului însărcinat cu libera circulație a bunurilor de a lua anumite decizii și măsuri, în special punctul 1 al acesteia,
   ÎNTRUCÂT articolul 6 litera (a) prima liniuță din act prevede că, pentru a lupta contra unui focar de anemie infecțioasă a somonului (AIS), este necesar ca toți peștii dintr-o crescătorie infectată să fie retrași conform unui program stabilit de serviciul oficial și aprobat de Autoritatea de supraveghere a AELS (denumită în continuare „Autoritatea”),
   ÎNTRUCÂT actul menționat la anexa I capitolul 1 punctul 3.2.29 la Acordul SEE, respectiv Decizia 2003/466/CE a Comisiei din 13 iunie 2003 de stabilire a criteriilor de zonare și a măsurilor de monitorizare oficială care trebuie să fie adoptate ca urmare a suspectării sau confirmării prezenței anemiei infecțioase a somonului (AIS), prevede planurile de eșantionare și metodele de diagnosticare pentru depistarea și confirmarea AIS, precum și criteriile de zonare și măsurile de monitorizare oficială care trebuie să fie adoptate ca urmare a suspectării sau confirmării prezenței AIS,
   ÎNTRUCÂT Autoritatea, prin Decizia sa nr. 226/04/COL din 9 septembrie 2004 a aprobat programul prezentat de Norvegia pentru retragerea tuturor peștilor din crescătoriile norvegiene infectate cu AIS,
   ÎNTRUCÂT Norvegia, prin scrisoarea sa din 21 martie 2006, a solicitat aprobarea de către Autoritate a anumitor modificări la programul său de retragere a tuturor peștilor din crescătoriile norvegiene infectate cu anemia infecțioasă a somonului, astfel cum a fost aprobat prin Decizia nr. 226/04/COL a Autorității din 9 septembrie 2004,
   ÎNTRUCÂT Autoritatea de supraveghere a AELS, în strânsă cooperare cu Comisia Comunităților Europene, a examinat modificările propuse la programul prezentat de Norvegia ținând cont de probele științifice și tehnice disponibile în prezent,
   ÎNTRUCÂT retragerea peștilor este realizată astfel încât scopul este de a preveni propagarea suplimentară a bolii în alte crescătorii și în populațiile sălbatice sensibile la această infecție,
   ÎNTRUCÂT retragerea peștilor trebuie să se bazeze pe o analiză de la caz la caz a riscurilor privind propagarea suplimentară a bolii, inclusiv a gravității focarului și a altor elemente care influențează riscurile și trebuie să ia în considerare experiența practică și probele științifice actuale,
   ÎNTRUCÂT examinarea constată că modificările propuse programului norvegian întrunesc cerințele unui asemenea program și, în consecință, urmează a fi aprobate,
   ÎNTRUCÂT Autoritatea de supraveghere a AELS, prin Decizia nr. 314/06/COL, a sesizat cazul Comitetului veterinar al AELS care asistă Autoritatea de Supraveghere a AELS,
   ÎNTRUCÂT Comitetul veterinar al AELS care asistă Autoritatea de supraveghere a AELS propune, și în scopul garantării certitudinii juridice, se consideră necesar să se introducă în prezenta decizie un nou punct care să indice abrogarea Deciziei nr. 226/04/COL a Autorității din 9 septembrie 2004,
   ÎNTRUCÂT măsurile prevăzute de prezenta decizie sunt conforme cu avizul Comitetului veterinar al AELS care asistă Autoritatea de supraveghere a AELS,
   ADOPTĂ PREZENTA DECIZIE:
   
               1.
            
            
               Programul actualizat prezentat de Norvegia în vederea retragerii tuturor peștilor din crescătoriile norvegiene infectate cu anemia infecțioasă a somonului (AIS) este aprobat.
            
         
               2.
            
            
               Decizia Autorității de supraveghere a AELS nr. 226/04/COL din 9 septembrie 2004 privind aprobarea programului prezentat de Norvegia în vederea retragerii tuturor peștilor din crescătoriile norvegiene infectate cu anemia infecțioasă a somonului (AIS) este abrogat.
            
         
               3.
            
            
               Prezenta decizie intră în vigoare la 13 decembrie 2006.
            
         
               4.
            
            
               Prezenta decizie se adresează Norvegiei.
            
         
               5.
            
            
               Versiunea în limba engleză a prezentei decizii este cea autentică.
            
         
      Adoptată la Bruxelles, 13 decembrie 2006.
      
         
            Pentru Autoritatea de supraveghere a AELS
         
         Kristján Andri STEFÁNSSON
         
         
            Membru al Colegiului
         
         Niels FENGER
         
         
            Director